— 105 — 



de à vous et aux vostres rendre le réciproque en ce que nous 

 vouldrez emploier et commander deppendant de nostre pouvoir. 

 Monsieur de Rye en démonstre quelque marrissement avec 

 vouloir de y donner embûche, combien que, comme sçavez , 

 cela ne deppende de sa volunté, et que iuy ou aultre seroit bien 

 empesché de y contredire. Nous en escrivons pareillement à 

 Monsieur le R me Cardinal vostre frère, à ce que la résignation 

 soit admise par Sa Saincteté, et selon que entendrons de ce 

 coustel là, nous ferons dépescher les bulles ; puis après envole- 

 rons homme exprès en la court de Sadicte Magesté Impériale 

 pour, par vostre bon moien et assistance, soliciter la confirma- 

 tion et expédition dudict placet. A tant, Monsieur, je me recom- 

 mande bien humblement à votre bonne grâce, et prie Dieu vous 

 donner longue vie. Dèz Poligny, ce xx e de may 1566. 



L'entièrement prest à vous obéir, 



J. DE BAUFFREMONT. 



(P. S.) Monsieur, comme je sçay que vous avez journellement 

 moien de, par les postes, faire tenir pacquetz et lettres à mon- 

 sieur le R me Cardinal vostre frère, je vous prie me faire tant de 

 plaisir et amitié que de luy adresser celles que monsieur le 

 gouverneur, monsieur de Troyes et moy luy escrivons pour le 

 fait dessusdict. 



A Monsieur de Chantonnay, Ambassadeur du Roy en la court 

 de l'Empereur. 



Claude de Ray, l'un des chevaliers d'honneur du Parlement de 

 Dole, au cardinal de Granvelle : Vaudrey, 25 mai 1566. 



Monsieur, je tiens que piécea Vostre Illustrissime Seignorie a 

 esté advertie de ce que passoit sur la résignation de l'archeves- 

 ché de Besançon en faveur de monsieur de Troye, mon cousin, 

 estans de piécea les procurations envoyées à Rome. Et comme 

 je sçay que Vostre Illustrissime Seignorie désire le bien de 

 ceulx qui attouchent monsieur de Vergy et moy, je me suis 

 assuré que La suppliant, comme je fais bien affectueusement, 

 d'avoir en recommandation la cause et poursuyte de monsieur 

 de Troye comme favorables et méritans d'estre respectées, le 



